Temperatuurireþiim Kagu-Eestis ei erine kuigi suurelt Mandri-Eesti teiste siseosade temperatuurireþiimist. Tänu oma lõunapoolsele asendile on keskmised temperatuurid soojal poolaastal mõnevõrra kõrgemad. Kõige selgemalt tuleb see esile kevadel. Siis saabuvad soojad õhumassid Eestisse peamiselt kagust ja lõunast. Paljuaastane keskmine õhutemperatuur Kagu-Eesti madalamatel aladel (Võru ja Valga andmetel) on perioodil aprillist juunini 1-2°C kõrgem kui Põhja-Eestis. Seega võib öelda, et kevad on selles piirkonnas Eesti teiste aladega võrreldes märgatavalt soojem ja suveilmad saabuvad varem.